**Bil Tacsis a Cherbydau Hurio Preifat (Cymru) - Cwestiynau Ymgynghori**

**Cwestiwn 1:** A yw’r diffiniadau a gynigir o dacsi, cerbyd hurio preifat, hurio yn y fan a’r lle ac archebu ymlaen llaw yn briodol? Rhowch sylwadau gan gynnwys unrhyw beth sydd yn eich barn chi yn eisiau yn y diffiniadau?

**Cwestiwn 2:** A ydych chi’n cytuno â’n cynnig i gyflwyno safonau gofynnol cenedlaethol fydd yn gymwys i bob tacsi ac CHP yng Nghymru? Rhowch sylwadau.

**Cwestiwn 3:** Ydych chi’n cytuno y dylai awdurdodau lleol orfod cynnig trwyddedau gyrru tacsi ac CHP ar wahân yn ogystal â chynnig trwydded ddeuol? Rhowch sylwadau.

**Cwestiwn 4:** Ydych chi’n cytuno â’r safonau gofynnol cenedlaethol a gynigir ar gyfer trwyddedau gyrru? Nodwch unrhyw safonau sydd angen yn eich barn chi eu dileu, eu newid neu eu hychwanegu.

**Cwestiwn 5:** Ydych chi’n cytuno â’r safonau gofynnol cenedlaethol a gynigir ar gyfer trwydded cerbyd? Nodwch unrhyw safonau sydd angen yn eich barn chi eu dileu, eu newid neu eu hychwanegu.

**Cwestiwn 6:** Ydych chi’n cytuno â’r safonau gofynnol cenedlaethol a gynigir ar gyfer trwydded gweithredwr? Nodwch unrhyw safonau sydd angen yn eich barn chi eu dileu, eu newid neu eu hychwanegu.

**Cwestiwn 7:** Yn ychwanegol at y safonau gofynnol cenedlaethol, ydych chi'n credu y dylai awdurdodau lleol gael y dewis i osod safonau/gofynion lleol ychwanegol ar yrwyr, cerbydau a gweithredwyr yn eu hardal? Os ydych, beth ydych chi'n meddwl y dylen nhw eu cwmpasu?

* Gorfodi technolegau diogelwch penodol
* Lifrai/brandio
* Defnyddio'r Gymraeg
* Cerbydau hygyrch i gadeiriau olwyn
* Allyriadau cerbydau
* Arall, manylwch

**Cwestiwn 8:** Ydych chi’n cytuno â’n cynigion ar gyfer gweinyddu trwyddedau’n lleol? Rhowch sylwadau.

**Cwestiwn 9:** A ydych yn cytuno â'n cynnig bod swyddogion gorfodi awdurdodau lleol yn cael cosbi gyrrwr tacsi neu CHP sydd wedi torri safon ofynnol genedlaethol wrth weithio yn eu hardal weinyddol ond sydd heb ei drwyddedu yn eu hardal? Rhowch sylwadau.

**Cwestiwn 10:** A ydych yn cytuno gyda'n cynnig bod swyddogion gorfodi awdurdodau lleol yn cael atal trwydded a roddir gan awdurdod arall lle ceir perygl yn y fan a’r lle i ddiogelwch y cyhoedd? Rhowch sylwadau.

**Cwestiwn 11:** Ydych chi’n cytuno y dylid cyflwyno hysbysiad cosb benodol (FPNs) ar gyfer rhai troseddau gan dacsis ac CHPau? Rhowch sylwadau.

**Cwestiwn 12:** Ydych chi’n cytuno y dylid cyflwyno cynllun pwyntiau cosbi cenedlaethol ar gyfer rhai troseddau gan dacsis ac CHPau? Rhowch sylwadau.

**Cwestiwn 13**: Ydych chi'n meddwl bod angen mynd i'r afael â chanlyniadau negyddol 'aml-apio'? Os oes, pa opsiwn, gan gynnwys eich syniadau chi’ch hun, ydych chi'n meddwl fyddai fwyaf effeithiol. Rhowch sylwadau.

**Cwestiwn 14:** ydych chi’n cytuno mai opsiwn A yw’r ffordd orau o fynd i’r afael â phryderon ynghylch hurio ar draws y ffin rhwng Cymru a Lloegr? Rhowch sylwadau gan gynnwys ystyriaethau ymarferol a/neu opsiynau eraill gwell.

**Cwestiwn 15:** Ydych chi’n cytuno y dylai defnyddio cofrestr NR3 yn y broses trwyddedu gyrwyr fod yn orfodol yng Nghymru? Rhowch sylwadau.

**Cwestiwn 16:** Ydych chi’n credu y dylai Gweinidogion Cymru gymryd camau i gyflymu’r newid i dacsis/CHPau di-allyriadau? Os ydych, pa rai o’r opsiynau canlynol fyddai orau? Rhowch sylwadau.

1. Pennu dyddiad i bob tacsi ac CHP fod yn ddi-allyriadau o’r egsôst
2. Pennu terfyn oed ar gyfer cerbydau nad ydynt yn ddi-allyriadau
3. Gwneud rhywbeth arall

**Cwestiwn 17:** Ydych chi’n cytuno â’r cynigion ar gyfer cerbydau Dosbarth B? Rhowch sylwadau.

**Cwestiwn 18:** A oes gennych sylwadau am yr Asesiad Effaith Reoleiddiol a gyhoeddir ochr yn ochr â’r papur hwn.

**Cwestiwn 19:** A oes yna ddata y byddech yn barod i’w darparu i’n helpu i ddatblygu’r RIA hwn?

**Cwestiwn 20:** Hoffem wybod eich barn ar yr effeithiau y byddai'r cynigion yn eu cael ar y Gymraeg, yn benodol o ran cyfleoedd i bobl ddefnyddio'r Gymraeg ac o ran peidio â thrin y Gymraeg yn llai ffafriol na'r Saesneg.

Beth fyddai’r effeithiau yn eich barn chi? Sut y gellir cynyddu’r effeithiau cadarnhaol, neu liniaru’r effeithiau negyddol?

**Cwestiwn 21:** Eglurwch hefyd os gwelwch yn dda sut, yn eich barn chi, y gellid llunio neu newid y cynigion er mwyn cael effeithiau positif, neu fwy o gyfleoedd positif, ar gyfleoedd i bobl ddefnyddio’r Gymraeg, ac o ran peidio â thrin y Gymraeg yn llai ffafriol na’r Saesneg, o ran peidio â chael unrhyw effeithiau andwyol ar gyfleoedd i bobl ddefnyddio’r Gymraeg ac o ran peidio â thrin y Gymraeg yn llai ffafriol na’r Saesneg.

**Cwestiwn 22:** A oes materion eraill y carech eu codi am drwyddedu tacsis ac CHPau?